Skuldahlutfall Grundarfjarðarbæjar komið undir lögbundið hámark Ársreikningar A - og B - hluta sjóða hjá Grundarfjarðarbæ fyrir 2015 voru lagðir fram til fyrri umræðu á fundi bæjarstjórnar 7. apríl síðastliðinn . Heildartekjur samstæðunnar allrar voru 929,2 milljónir króna en heildarútgjöld hennar þegar tekið hefur verið tillit til afskrifta að fjárhæð 47,2 m. kr. voru 819,4 m. kr . Rekstrarniðurstaða fyrir fjármagnsliði var jákvæð í samstæðunni um 109,8 m. kr . Að teknu tilliti til niðurstöðu fjármagnsliða að fjárhæð 69,6 m. kr. var samstæðan öll rekin með 40,2 m. kr. rekstrarafgangi á árinu . „ Niðurstaða þessi er mun betri en gert hafði verið ráð fyrir í fjárhagsáætlun ársins , sem skýrist fyrst og fremst af hækkun tekna og því að verðbreytingar ársins voru minni en ráð hafði verið fyrir gert , “ segir Þorsteinn Steinsson bæjarstjóri . „ Hlutfall reglulegra tekna af heildarskuldum og skuldbindingum hefur lækkað úr 161,1% í 149,11% . Samkvæmt ákvæðum sveitarstjórnarlaga á þetta hlutfall ekki að vera hærra en 150% . Stórum áfanga var því náð á árinu , þar sem tókst að fara niður fyrir þetta viðmið . Fyrri áætlanir gerðu ekki ráð fyrir að þessu marki yrði náð fyrr en árið 2017 - 2018 , “ segir Þorsteinn . Bæjarstjórinn segist þakka þennan góða árangur því að gætt hafi verið aðhalds í rekstri stofnana og deilda . „ Jafnframt skiptir sköpum að verðlag ársins var stöðugt og innan þeirra marka sem spár gerðu ráð fyrir . Ennfremur er starfsfólki bæjarins þakkað fyrir vel unnin störf í rekstri sveitarfélagsins og ekki síður ber að þakka íbúum sveitarfélagsins fyrir þolgæði og gott samstarf á þessum tímum sem bæjarstjórnir liðinna ára hafa glímt við ná settu marki hvað þetta varðar , “ segir Þorseinn Steinsson . Í sjóðstreymi samstæðunnar kemur fram þegar leiðrétt hefur verið fyrir afskriftum , verðbótum og gengismun að veltufé frá rekstri er 111,1 m.kr . Handbært fé frá rekstri er 143,7 m.kr. , þegar tekið hefur verið tillit til breytinga á rekstrartengdum eignum . Fjárfestingar voru 28,5 m.kr. nettó . Afborganir lána og breyting á íbúðarétti voru 108,7 m. kr. , en á móti voru tekin ný lán að fjárhæð 60 m. kr . Handbært fé hækkaði því á árinu um 66,5 m. kr. en í upphafi ársins var það 44,9 m.kr . Í árslok var handbært fé 111,4 m.kr .